ΓΡΑΠΤΗ ΕΡΩΤΗΣΗ E-2048/03

υποβολή: Bart Staes (Verts/ALE) προς την Επιτροπή

(19 Ιουνίου 2003)

Θέμα: Φίλτρα αιθάλης για τα λεωφορεία

Η φλαμανδική εταιρεία μεταφορών De Lijn προτίθεται, μέχρι το 2005, να εξοπλίσει ακόμη 700 από τα λεωφορεία της με φίλτρο αιθάλης. Η εταιρεία αυτή έλαβε την εν λόγω απόφαση μετά από σχετικό πείραμα με λεωφορεία της Λουβαίν, το οποίο απέφερε πολύ θετικά αποτελέσματα. Το φίλτρο αυτό περιορίζει αισθητά τον αριθμό των σωματιδίων αιθάλης. Οι ετήσιες εκπομπές μονοξειδίου του άνθρακα ανά όχημα μειώνονται κατά 98 %. Ανάλογη μείωση επιτυγχάνεται και όσον αφορά τις εκπομπές μη κεκαυμένωνδρογονανθράκων. Παρά το γεγονός ότι τα εν λόγω φίλτρα δεν είναι φθηνά, το πραγματοποιηθέν πείραμα απέδειξε ότι απαιτούν μόνο μία συντήρηση το χρόνο. Τα ως άνω λεωφορεία δεν κυκλοφορούν μόνο στη Φλάνδρα, δεδομένου ότι δεκάδες τέτοιων λεωφορείων εφοδιασμένων με φίλτρα αιθάλης κυκλοφορούν στη Σουηδία και τη Γερμανία.

Γνωρίζει η Επιτροπή σχετικά με τα περιβαλλοντικά πλεονεκτήματα των εν λόγω φίλτρων αιθάλης·

Προτίθεται η Επιτροπή να λάβει μέτρα προκειμένου να ενθαρρύνει τη χρήση τους σε ολόκληρη την επικράτεια της Ένωσης· Εάν ναι, ποιά· Εάν όχι, για ποιό λόγο·

Απάντηση του κ. Liikanen εξ ονόματος της Επιτροπής

(24 Ιουλίου 2003)

Η Επιτροπή έχει επίγνωση των επιδόσεων των φίλτρων σωματιδίων ντίζελ και των πλεονεκτημάτων που μπορεί να προσφέρει η χρήση τους για ορισμένα βαρέα επαγγελματικά οχήματα. Πολλά δοκιμαστικά προγράμματα κατέδειξαν τα οφέλη της χρήσης φίλτρων σωματιδίων ντίζελ σε βαρέα επαγγελματικά οχήματα και λεωφορεία για τη μείωση όχι μόνο του συνολικού όγκου εκπομπής σωματιδίων αλλά και των πολύ μικρότερων σωματιδίων νανομετρικών διαστάσεων που πιστεύεται ότι έχουν επιπτώσεις στην ανθρώπινηγεία.

Τα πρότυπα εκπομπών που θα ισχύσουν για τα νέα βαρέα επαγγελματικά οχήματα από το 2005 και το επόμενο στάδιο προτύπων το 2008 βάσει της οδηγίας 1999/96/ΕΚ(1) (τα αποκαλούμενα πρότυπα Euro 4 και Euro 5) θα αναγκάζουν τους κατασκευαστές να εξετάζουν τη χρήση φίλτρων σωματιδίων ντίζελ ώστε να ανταποκρίνονται στα πρότυπα εκπομπών. Τα πρότυπα θέτουν στόχους επιδόσεων που μπορούν να επιτευχθούν από κατάλληλη βιώσιμη τεχνολογία. Τα φίλτρα σωματιδίων ντίζελ μπορεί να μην αποτελούν την καλύτερη τεχνική λύση για τα φορτηγά μεγάλων αποστάσεων, αλλά για τα λεωφορεία και τα άλλα φορτηγά που κινούνται σε αστικές περιοχές προσφέρουν πολλά πλεονεκτήματα. Η Επιτροπή εξετάζει πλέον τα πρότυπα εκπομπών Euro 6 που θα επικεντρώνονται όχι μόνο στην περαιτέρω μείωση της μάζας των σωματιδίων (τη σημερινή μονάδα μέτρησης), αλλά επίσης στη μείωση των εκπομπών σωματιδίων νανομετρικών διαστάσεων. Για το σκοπό αυτό διαμορφώνονται νέες τεχνικές μέτρησης για τα σωματίδια νανομετρικών διαστάσεων.

Το άρθρο 3 της οδηγίας 1999/96/ΕΚ προβλέπει τη δυνατότητα των κρατών μελών να θεσπίζουν φορολογικά κίνητρα για τα οχήματα που ανταποκρίνονται στα μελλοντικά πρότυπα εκπομπών πριν από την ημερομηνία τηςποχρεωτικής εφαρμογής τους. Συνεπώς,πάρχουν ήδη κοινοτικά μέτρα για την ενθάρρυνση της χρήσης φίλτρων σωματιδίων ντίζελ στα κράτη μέλη.

Σχετικό είναι και το θέμα της καθολικής χρήσης καυσίμων με εξαιρετικά χαμηλή περιεκτικότητα σε θείο σε όλη την Ένωση. Η χρήση καυσίμων με εξαιρετικά χαμηλή περιεκτικότητα σε θείο θα οδηγήσει σε άμεση μείωση της μάζας των εκπομπών σωματιδίων από όλα τα οχήματα, τόσο τα νέα όσο και τα παλαιά. Το θείο στα καύσιμα συμβάλλει στη συνολική μάζα των εκπομπών σωματιδίων.

(1) Οδηγία 1999/96/ΕΚ του Ευρωπαϊκού Κοινοβουλίου και του Συμβουλίου της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα, και σχετικά με την τροποποίηση της οδηγίας 88/77/ΕΟΚ, ΕΕ L 44 της 16.2.2000.